འོད་སྟོང་ལྡན་ཁྱོད་ཆུ་ལྷའི་ཕང་བ་རུ། །གལ་ཏེ་གཟིམས་པར་བཞེད་ན་དེ་བཞིན་མཛོད། །པད་ཚལ་
མཛེས་པ་ཟུམ་པར་མི་འགྱུར་སླད། །ཚ་ཟེར་འོད་ཀྱིས་ཕྲེང་བ་བཞག་འཚལ་ལོ། ། ་ ་ ་
༢༥– · ཅི་ཞིག་ལ་དོན་གཞན་བཀོད་པའི་རྒྱན་ཟེར།:ནང་གསེས་ཀྱི་དབྱེ་བ་དུ་ཡོད་
གང་གང་ཡིན་ཕྲིས།
དེའི་སྒྲུབ་བྱེད་
ལན༑ གང་ཞིག་དོན་གྱི་དངོས་པོ་འགའ་ཞིག་བསྒྲུབ་བྱར་སྔོན་དུ་བཀོད་ནས།
ནུས་པ་ཅན་དངོས་པོ་གཞན་ཞིག་རྗེས་སུ་བཀོད་པ་དེ་ནི་དོན་གཞན་བཀོད་པའི་རྒྱན་ཡིན། · · · ནང་
གསེས་ཀྱིས་དབྱེ་ན་བརྒྱད་ཡོད་དེ། ༡ ཀུན་ཁྱབ་ཀྱི་དོན་གཞན་བཀོད་པ། ༢ ཁྱད་པར་ལ་གནས་པའི་
དོན་གཞན་བཀོད་པ།: ༣ སྦྱར་བའི་དོན་གཞན་བཀོད་པ། ༤་འགལ་བའི་དོན་གཞན་བཀོད་པ། ༥
མི་འོས་པའི་དོན་གཞན་བཀོད་པ། ༦ འོས་པའི་དོན་གཞན་བཀོད་པ། ༧ འོས་པ་དང་མི་འོས་པའི་
དོན་གཞན་བཀོད་པ། ༨ མི་འོས་ཤིང་འོས་པའི་དོན་གཞན་བཀོད་པ་དང་བརྒྱད་དོ། །
༢༦.ཅི་ཞིག་ལ་ལྡོག་པ་ཅན་གྱི་རྒྱན་ཟེར།::ནང་གསེས་ཀྱི་དབྱེ་བ་དུ་ཡོད།
ལན༑ མཚུངས་པའི་སྒྲས་དངོས་སུ་ཟིན་པའམ་དོན་གྱིས་གོ་བའི་ཤུགས་དང་སྐབས་ཐོབ་ཅི་
རིགས་ཀྱི་སྒོ་ནས། བརྗོད་འདོད་ཀྱི་དངོས་པོ་གཉིས་མཚུངས་པར་གོ་བར་བྱེད་པའི་རྗེས་སུ།. · སླར་
· ཡང་དངོས་པོ་དེ་གཉིས་མི་འདྲ་བའི་ཁྱད་ཆོས་ལྡན་པའི་སྒོ་ནས་སོ་སོར་དབྱེ་བ་འབྱེད་པ་ནི་ལྡོག་པ་་་་
ཅན་གྱི་རྒྱན་ཞེས་བྱ་བར་བརྗོད་པ་ཡིན་ནོ། ། ནང་གསེས་ཀྱི་དབྱེ་བ་བཅུ་ཡོད་དོ། །
༢༧ ལྡོག་པ་ཅན་གྱི་རྒྱན་དང་དཔེ་རྒྱན་གཉིས་ལ་ཁྱད་པར་ཅི་ཡོད་ཕྲིས།
ལན༑ ལྡོག་པ་ཅན་གྱི་རྒྱན་དང་དཔེ་རྒྱན་གཉིས་ནི་མཚུངས་ཆོས་འགས་དངོས་ཤུགས་གང་རུང་
དུ་མཚུངས་པར་བསྟན་པ་འདྲ་ན་ཡང་། ལྡོག་རྒྱན་ལ་སླར་མི་མཚུངས་པར་ལྡོག་པའི་འབྱེད་བྱེད་ཀྱི་
སྒྲ་དང་ལྡན་པའི་ཁྱད་པར་ཡོད་དོ། །
༢༨ ཅི་ཞིག་ལ་སྲིད་པ་ཅན་གྱི་རྒྱན་ཟེར།·དབྱེ་ན་དུ་ཡོད། དཔེར་བརྗོད་ཅིག་ཞོག
ལན༑ དངོས་པོ་གང་ཞིག་འཇིག་རྟེན་ལ་ཡོངས་སུ་གྲགས་པའི་རྒྱུ་ལྡོག་ཅིང་བཀག་ནས་གང་ཞིག་
དེ་དང་རྗེས་སུ་མཐུན་པའི་རྒྱུ་གཞན་ཅུང་ཟད་སྟོན་པའམ་རྒྱུ་ཅུང་ཟད་ཀྱང་མེད་པར་འབད་པས་་་་་་་
བཀག་སྟེ། གང་དུ་རང་གི་ངོ་བོ་དངོས་པོའི་ཆོས་གྲུབ་པ་ཉིད་སྟོན་པ་དེ་ནི་སྲིད་པ་ཅན་གྱི་རྒྱན་ཡིན།
དབྱེ་ན་ནང་གསེས་ཀྱི་དབྱེ་བ་གསུམ་ཡོད་དོ། །
::
དཔེར་བརྗོད་ན། ཚོན་གྱིས་མ་བསྒྱུར་མཐོན་མཐིང་ནེའུ་གསིང་གཞིར། །མ་བཀྲམ་མེ་ཏོག་སྣ་
154 -

ཚོགས་ཚོམ་བུས་མཛེས།
།བསྐུལ་བ་མིན་པར་བུང་བའི་མགྲིན་དབྱངས་ཀྱིས། །མ་ཕྲོགས་ཡིད་ཀྱི་ཆོམ་
རྐུན་དཔྱིད་ཀྱི་དཔལ། །: ( ཕྱིའི་རྒྱུ་གཞན་ཅུང་ཟད་སྟོན་པའི་སྲིད་པ་ཅན་གྱི་རྒྱན་ཡིན)
༢༩ ཅི་ཞིག་ལ་བསྡུས་བརྗོད་ཀྱི་རྒྱན་ཟེར། ..ནང་གསེས་ཀྱི་དབྱེ་བ་དུ་ཡོད། ·‘གང་
དག་ཡིན།
བསྡུས་
.ལན༑ … བརྗོད་འདོད་ཀྱི་དངོས་པོ་འགའ་ཞིག་ཡིད་ལ་བསམ་པར་བྱས་ནས། དེ་དང་ཆོས་
མཚུངས་པའི་དངོས་པོ་གཞན་ཞིག་བརྗོད་དོན་བསྡུས་པའི་ཚུལ་གྱིས་རྗོད་པར་བྱེད་པ་དེ་ནི།
བརྗོད་ཀྱི་རྒྱན་ཡིན། ༑ ནང་གསེས་ཀྱི་དབྱེ་བ་བཞི་ཡོད་ལ། དེ་ཡང་། ༡ སྤྱིའི་བསྡུས་བརྗོད། ༢ ཁྱད་
གཞི་ཐ་དད་ཅིང་ཁྱད་ཆོས་གཅིག་པའི་བསྡུས་བརྗོད། ༣ ཁྱད་ཆོས་ཐ་དད་དང་ཐ་དད་མིན་པའི་
བསྡུས་བརྗོད། ༤.སྔོན་མེད་བསྡུས་བརྗོད་དང་བཞིའོ། །
༣༠ ཅི་ཞིག་ལ་ཕུལ་བྱུང་རྒྱན་ཟེར། ནང་གསེས་ཀྱི་དབྱེ་བ་དུ་ཡོད།:. གང་གང་ཡིན།
ལན༑ བརྗོད་འདོད་ཀྱི་དངོས་པོ་གང་ཡིན་པ་དེའི་ཡོན་ཏན་རྣམས། འཇིག་རྟེན་གྱི་གྲགས་ཚོད་
ལས་བརྒལ་བའི་འུད་ཆེན་པོས་དེ་ཉིད་ཕུལ་དུ་བྱུང་བར་བརྗོད་པ་ཞིག་ལ་ཕུལ་བྱུང་གི་རྒྱན་ཟེར།
དབྱེ་ན་བཞི་ཡོད་ལ། དེ་ཡང་། · ༡ ཁྱད་འཕགས་ཕུལ་བྱུང༌། ༢ ཐེ་ཚོམ་ཕུལ་བྱུང་། ༣ ངེས་པ་ཕུལ་
བྱུང་། ༤.ངོ་མཚར་ཕུལ་བྱུང་དང་བཞིའོ །
༣༡ ལེའུ་དང་པོའི་སྐབས་ཀྱི་མཛེས་རྒྱན་གྱི་འུད་བྱེད་ཚུལ་དང༌། ལེའུ་གཉིས་པའི་
ཕུལ་བྱུང་གི་རྒྱན་གྱི་འུད་བྱེད་ཚུལ་གཉིས་ལ་ཁྱད་ཅི་ཡོད།
ལན༑ ལེའུ་དང་པོའི་མཛེས་རྒྱན་གྱི་སྐབས་སུ་འུད་བྱེད་ཚུལ་ནི། .. དཔེར་ན། ལག་པ་ལྟ་བུ་ཞིག
གང་དུ་འཇུག་བཞིན་པའི་འཇུག་ཡུལ་དེར་མི་ཤོང་འདུག་ཅེས་འུད་བྱེད་པ་ཡིན་ལ། ཕུལ་བྱུང་གི་རྒྱན་
གྱི་སྐབས་སུ་འུད་བྱེད་ཚུལ་ནི། : ལག་པ་ལྟ་བུ་ཆེ་དྲགས་པ་འདི་གང་དུ་མི་ཤོང་བ་འདིར་ཆུད་པ་ངོ་
མཚར་ཆེ་ཞེས་འུད་བྱེད་པ་ཡིན་པས་ཁྱད་པ་ཡོད་དོ། །
༣༢ ཅི་ཞིག་ལ་རབ་རྟོག་གི་རྒྱན་ཟེར།: དབྱེ་ན་ནང་གསེས་དུ་ཡོད་རེ་རེ་ནས་ཕྲིས།
རྣམ་གསལ་གྱི་དཔེར་བརྗོད་ཅིག་ཞོག
:
ལན༑ སེམས་ལྡན་སྲོག་ཆགས་དག་གམ། གཅིག་ཤོས་སྲོག་མེད་ཅི་རིགས་ཀྱི་རྣམ་པ་གཞན་དུ་
གནས་པ་ལ་སྒྲོ་བཏགས་ནས། རྣམ་པ་གཞན་དུ་བརྗོད་པར་བྱེད་པའི་རབ་རྟོག་གི་སྒྲ་དང་ལྡན་པའི་
སྙན་ངག་དེ་ནི་རབ་རྟོག་གི་རྒྱན་ཡིན། རབ་རྟོག་གི་རྒྱན་དེ་ལ་དབྱེ་ན།. ༡.སེམས་ལྡན་རབ་རྟོག ༢
:
155

སེམས་མེད་རབ་རྟོག་ ༣ ཏིང་འཛིན་རབ་རྟོག་བཅས་རྣམ་པ་གསུམ་དུ་ཡོད་དོ། །
དཔེར་བརྗོད་ན། ལྷོ་ཡི་རླུང་གིས་བསྐྱོད་པའི་ཙན་དན་གྱི། །ལྗོན་པའི་ཚོགས་རྣམས་ཡལ་འདབ་
གཡོ་བ་ནི། །གྲུབ་རིགས་ཚོགས་ཀྱི་བསྟི་གནས་འདི་འོ་ཞེས། ༑ །དྲང་སྲོང་ཆེ་རྣམས་མགྲོན་དུ་འབོད་པ་
འདྲ༎( སེམས་མེད་རབ་རྟོག་ཡིན། )
३३
སེམས་ལྡན་རབ་རྟོག་དང་སེམས་མེད་རབ་རྟོག་གཉིས་ཀྱི་ཁྱད་པར་གཙོ་བོ་
གང་གི་སྒོ་ནས་འཇོག་པ་ཡིན། | 7: i་
ལན༑ སེམས་ལྡན་རབ་རྟོག་དང་སེམས་མེད་རབ་རྟོག་གཉིས་ཀ་དངོས་པོའི་གནས་ཚོད་དེ་རྣམ་
པ་གཞན་དུ་སྒྲོ་བཏགས་པ་འདྲ་ན་ཡང་། རབ་རྟོག་བྱེད་སའི་གཞི་སེམས་ལྡན་ཡིན་མིན་གྱི་ཆ་ནས་
ཁྱད་པར་ཡོད་དོ། །
༣༤ འགྲུབ་བྱེད་ཀྱི་རྒྱུ་དང་། རྣམ་འགྱུར་གྱི་རྒྱུ། བྱ་བའམ་ལས་ཀྱི་རྒྱུ་གསུམ་ལ་ཁྱད་
པར་ཅི་ཡོད། .
1.
ལན༑ · · དཔྱིད་ཀ་ས་བོན་བཏབ་པའི་རྒྱུས་སྟོན་དུས་ཀྱི་ནས་སྐྱེས་པ་ལྟ་བུ་བརྗོད་པའི་རྒྱན་ནི་
འགྲུབ་བྱེད་ཀྱི་རྒྱུའི་རྒྱན་དང་། · འགྱུར་བྱ་སྣམ་བུ་དཀར་པོ་དེ་ཉིད་འགྱུར་བྱེད་ཀྱི་རྒྱུ་དང་བསྒྱུར་ཟིན
ཁ་དོག་ནི་འབྲས་བུའོ། །ཐོས་བསམ་ལྟ་བུའི་ལས་དེ་བྱ་བའི་རྒྱུ་ཡིན་ལ། མཁས་པར་གྱུར་བ་དང་དེའི་
དབང་གིས་གཞན་གྱིས་གུས་བཀུར་དང་འགྲོ་དོན་འགྲུབ་པ་སོགས་ནི་བྱ་བའི་འབྲས་བུ་ལྟ་བུའི་ཁྱད་་་
པར་ཡོད་དོ། །
:
”༣༥ ཟུར་གྱི་ཕྲ་མོ་དང་རྣམ་པའི་ཕྲ་མོ་གཉིས་ལ་ཁྱད་པར་ཅི་ཡོད།
ལན༑ རྒྱན་འདི་གཉིས་ཧ་ཅང་འདྲ་ཆེ་ན་ཡང་། ཞིབ་ཏུ་བརྟག་ན་ཁྱད་པར་ཡོད་དེ། ཟུར་གྱི་ཕྲ་
མོ་ནི་སྐབས་དོན་དེ་ཡུལ་གང་རུང་ཞིག་ལ་ཤེས་པར་བྱ་བའི་ཆེད་དུ་བརྡ་ཙམ་གཏོང་འདོད་ཀྱི་བློ་སྔོན་
དུ་བཏང་ཡོད་ལ། རྣམ་པའི་ཕྲ་མོ་ནི་ཡུལ་གང་རུང་ཞིག་ལ་རང་གི་སེམས་ཀྱི་དོན་དེ་ཤེས་པར་བྱ་བའི་
ཆེད་དུ་བརྡ་ཙམ་གཏོང་འདོད་ཀྱི་བློ་སྔོན་དུ་བཏང་བ་མ་ཡིན་ན་ཡང་། ༑ ནང་སེམས་ཀྱི་རང་ཉམས་
ལུས་ཀྱི་རྣམ་འགྱུར་ལ་དབང་མེད་དུ་གསལ་བར་གྱུར་བ་ཞིག་ཡིན་ནོ། །
༣༦ ·ཆའི་རྒྱན་གྱི་ཆ་ཞེས་པ་ལ་བཞེད་པ་མི་མཐུན་པ་ཡོད་དམ།
ལན༑ ཡོད་དེ། ཀུན་གཟིགས་ལྔ་བ་ཆེན་པོ་རྗེས་འབྲང་དང་བཅས་པས། ཆ་འདྲ་བ་གཅིག་གིས་
གཅིག་ཤོས་སྒྲིབ་པ་ལྟ་བུ་ཆ་འགྲིགས་ཀྱི་ཆ་ཡིན་པར་བཞེད་ལ།
བོད་མཁས་པ་རྗེས་འབྲང་དང་
156

བཅས་པས་ཆ་འགྲིགས་ཀྱི་ཆ་ལ་མི་བཞེད་པར། : ཆ་ཤས་ཀྱི་ཆ་ཡིན་པར་བཞེད་དོ། །
༣༧. ཅི་ཞིག་ལ་ཉམས་ལྡན་གྱི་རྒྱན་ཟེར།
ཡིན་ཕྲིས།
ནང་གསེས་ཀྱི་དབྱེ་བ་དུ་ཡོད་གང་གང
ལན༑ ལུས་ཀྱི་རྣམ་འགྱུར་སྒེག་པ་ལ་སོགས་པའི་ཡིད་དུ་འོང་པའི་ཉམས་དང་ལྡན་པ་དག་
བརྗོད་པའི་སྙན་ངག་ནི་ཉམས་ལྡན་གྱི་རྒྱན་ཡིན། ནང་གསེས་ཀྱི་དབྱེ་ན་བརྒྱད་ཡོད་དེ། ༡ སྒེག་པའི་
ཉམས༑ ༢ དྲག་ཤུལ་ཀྱི་ཉམས། ༣ དཔའ་བའི་ཉམས། ༤ སྙིང་རྗེའི་ཉམས། ༥ མི་སྡུག་པའི་ཉམས།
༦ བཞད་གད་ཀྱི་ཉམས། ༧ རྨད་བྱུང་གི་ཉམས། ༨ འཇིགས་རུང་གི་ཉམས་དང་བརྒྱད་དོ། །
༣༨ . ཅི་ཞིག་ལ་དགའ་བའི་རྒྱན་ཟེར། ·ནང་གསེས་ཀྱིས་དབྱེ་ན་དུ་ཡོད་གང་གང་ཡིན།
དཔེར་བརྗོད་ཅིག་ཞོག: ་ ་ ་ི
ལན༑ རང་ཉིད་ཀྱིས་དོན་དུ་གཉེར་བྱའི་ཡུལ་ཁྱད་དུ་འཕགས་པ་དེར་ཧ་ཅང་དགའ་བའི་རྣམ་
འགྱུར་མཚོན་བྱེད་ཀྱི་ཉམས་དང་ལྡན་པའི་ཚིག་གཞན་ཞིག་ལ་དགའ་བའི་རྒྱན་ཞེས་བརྗོད་པ་ཡིན་་་་་
।।
ནང་གསེས་ཀྱིས་དབྱེ་ན་གཉིས་ཡོད་དེ། ༡ དངོས་ཐོབ་ཀྱི་དགའ་བ་དང(རེ་བ་དང་བཅས་པའི་
དགའ་བ) ༢ གཟུགས་བརྙན་གྱི་དགའ་བ( རེ་བ་མེད་པའི་དགའ་བ) བཅས་སོ།…། ་
དཔེར་བརྗོད་ན། ་ ལེགས་བཤད་གཏམ་གྱི་དགའ་སྟོན་སྤེལ་མཁས་ཤིང་། །ཞི་དུལ་འགྲོགས་ན་
བདེ་བའི་རིགས་སྨྲ་ཁྱོད། །མཐོང་ཞིང་བཀའ་མཆིད་འཕེལ་བའི་དགའ་བ་འདི། །གཞན་གྱིས་སྟེར་ནུས་
མིན་ཕྱིར་སླར་ཡང་བྱོན། །
༣༩ ཉམས་ལྡན་གྱི་རྒྱན་ལས་བཞད་གད་ཉམས་ཀྱི་དཔེར་བརྗོད་ཅིག་ཞོག
དཔེར་བརྗོད་ན། ཞི་དུལ་ངུར་སྨིག་འཆང་བའི་རབ་བྱུང་ཁྱོད།: །ཀུན་གྱི་དགའ་མ་ལས་ཐོབ་སུ་
ཝརྣའི༑ །སོར་གདུབ་སོར་མོའི་ངོས་ལ་སྤྲས་པའི་ཕྱག །རྔུལ་གཟན་མཛེས་པའི་ཕག་ཏུ་སྦ་བར་མཛོད། །
ཡང་ན།: · ལུས་མཆོག་ལྟེ་བར་མགོ་སྐྱེས་དང་བྲལ་བས། །གཡས་གཡོན་ལན་བུ་དག་གིས་འགེབས་བྱེད་
ཀྱང༌༑ །དྲན་པས་མ་ཟིན་གཉིད་དུ་ཡུར་བ་ན། །མེས་ཚིག་མགོ་བོ་ལྟ་བུའི་རང་མདོག་སྟོན། །
༤༠ ལེའི་དང་པོའི་རྒྱན་བཅུའི་ཡ་གྱལ་བཞི་བ་སྙན་པ་དང༌།
གྱལ་བཅོ་བརྒྱད་པ་ཉམས་ལྡན་གྱི་རྒྱན་གཉིས་ལ་ཁྱད་པར་ཅི་ཡོད།
ལེའུ་གཉིས་པའི་ཡ་
ལན༑ ལེའུ་དང་པོའི་སྙན་པ་ནི་གྲོང་ཚིག་མིན་པའི་ཚིག་སྦྱོར་གྱིས་བརྗོད་བྱ་སྟོན་པའི་ཉམས་
157
-

:
སྤྱིར་བསྟན་ལ། · ལེའུ་གཉིས་པའི་ཉམས་ལྡན་གྱི་རྒྱན་ལ་ནི་བྱེ་བྲག་སྒེག་སོགས་ཀྱི་ཉམས་བརྒྱད་ལ་
དབང་བར་བྱས་པ་སྟེ། . ཉམས་བརྒྱད་ཀྱི་དབང་དུ་བྱས་ཤིང་། « ·ཚིག་ཀྱང་ཉམས་དང་ལྡན་པའི་རོས་
གང་བར་བྱས་པའོ། །
:
༤༡. ཅི་ཞིག་ལ་རྣམ་གྲངས་བརྗོད་པའི་རྒྱན་ཟེར། དཔེར་བརྗོད་ཅིག་ཞོག
ལ༹ན༑ རང་ཉིད་ཀྱི་བསམ་དོན་དངོས་དེ་འགྲུབ་པར་བྱ་བའི་ཆེད་དུ་དོན་དེ་དངོས་སུ་མ་བརྗོད
པར་དོན་གོ་བར་བྱེད་པའི་ཚིག་གཞན་ལ་བརྟེན་ནས་བསམ་དོན་དངོས་དེ་འགྲུབ་ཐབས་བྱེད་པ་ཞིག་
ལ་ཟེར།·:.”
:
{
དཔེར་བརྗོད་ན། ཁོ་བོ་དབེན་པའི་ཡོན་ཏན་ལྟ་བའི་ཕྱིར། །ཞག་འགའ་རི་བོའི་སུལ་ནས་སུལ་དུ་
རྒྱུ༑ །གྲོགས་དག་ཡིད་འོང་གནས་འདིར་དུས་དེ་སྲིད། །བློ་དང་བག་བརྐྱང་ལྷན་ཅིག་བཞུགས་འཚལ་
:
1
༤༢ རྣམ་གྲངས་བརྗོད་པའི་རྒྱན་འདི་དང་། བསྡུས་བརྗོད་ཀྱི་རྒྱན། ཕྲ་མོའི་རྒྱན།
ཆའི་རྒྱན་བཅས་དང་མི་འདྲ་བའི་ཁྱད་པར་ཡོད་དམ།
ལན༑ མི་འདྲ་བའི་ཁྱད་པར་ཡོད་དེ། དོན་ལ་བསམས་ནས་དོན་མ་བརྗོད་པར་དཔེ་བཀོད་ནས་
དོན་བསྡུས་པ་དེ་བསྡུས་བརྗོད་ཀྱི་རྒྱན་ཡིན་ལ། བརྡའམ་རྣམ་འགྱུར་ཙམ་གྱིས་དོན་གོ་བར་བྱེད་པ་ན་
ཕྲ་མོའི་རྒྱན་ཡིན། བསྒྲིབ་བྱའི་རང་བཞིན་དེ་དང་མཐུན་ཞིང་མཚུངས་པའི་སྒྲིབ་བྱེད་ཀྱི་ཚིག་བཀོད་
པ་ནི་ཆའི་རྒྱན་ཡིན། ་ རྣམ་གྲངས་བརྗོད་པའི་སྐབས་འདིར་བསྒྲིབ་བྱའི་དངོས་པོ་དེ་དང་མ་འབྲེལ་
ཞིང་མི་མཚུངས་པའི་དངོས་པོ་གཞན་ཞིག་སྒྲིབ་བྱེད་ཀྱི་རྣམ་གྲངས་སུ་བཀོད་པའི་ཚིག་གིས་རྣམ་་་་་
གྲངས་ཙམ་སྟོན་པའི་ཕྱིར།: ཁྱད་པར་ཆེ་བའོ། །
༤༣ ཅི་ཞིག་ལ་ཀུན་ཕན་གྱི་རྒྱན་ཟེར། རྣམ་གསལ་གྱི་དཔེ་བརྗོད་ཅིག་ཞོག
ལན༑་ རང་གིས་བསྒྲུབ་པར་འདོད་པའི་བྱ་བ་དེ་རྩོམ་པ་ལ་ཞུགས་པའི་ཚེ། འབད་བརྩོན་མ་བྱས་
ཀྱང་སྟབས་ལེགས་པའི་དབང་གིས་བྱ་བ་དེ་འགྲུབ་པའི་ཆ་རྐྱེན་གཞན་དག་འཛོམས་པར་སྟོན་པ་ཞིག་
ལ་ཀུན་ཕན་གྱི་རྒྱན་ཞེས་ཟེར་རོ། །
དཔེར་བརྗོད་ན། ངན་འགྲོའི་གནས་ལུགས་ཐོས་པས་སྐྱི་གཡའ་ཞིང་། །རང་གི་ལས་ཚུལ་དྲན་
པས་ཞེ་འཚེར་དུས། །འདུ་བ》འབུར་འཁྲུགས་པའི་ལྟར་སྣང་ནད། · །ལས་སྒྲིབ་སྤོང་བའི་ཐབས་སུ་ལྷ་
ཡིས་བྱིན།། ...
158
-

;
༤༤ ཅི་ཞིག་ལ་རྒྱ་ཆེ་བའི་རྒྱན་ཟེར། ནང་གསེས་ཀྱིས་དབྱེ་ན་གང་གང་ཡོད། ༑དཔེར་
བརྗོད་ཅིག་ཞོག
:
ལན༑ བསམ་པ་རྒྱ་ཆེ་བའམ་འབྱོར་བ་རྒྱ་ཆེ་བ་ཅི་རིགས་ཆེན་པོ་དང་བླ་ན་མེད་པར་བརྗོད་པ་
གང་ཡིན་པ་དེ་ནི་རྒྱ་ཆེ་བའི་རྒྱན་ཡིན། དབྱེ་ན་གཉིས་ཡོད་དེ། བསམ་པ་རྒྱ་ཆེ་བ་དང་། འབྱོར་བ་རྒྱ་
ཆེ་བ་གཉིས་སོ། །
དཔེར་བརྗོད་ན། དགྲ་སྡེ་ལྷག་མེད་འཇོམས་ལ་སྟོབས་ལྡན་ཡང་། །ཉམ་ཆུང་གཞན་སྲོག་འཕྲོག་
པ་ཉེས་པའི་གཞིར། །མཐོང་ནས་མི་འཇིགས་སྐྱབས་ཀྱི་སྦྱིན་པ་ཡིས། །དབུགས་དབྱུང་རང་སྲིད་རྒྱས་
པའི་ཐབས་མཁས་འཕྲུལ། །(བསམ་པ་རྒྱ་ཆེ་བ་ཡིན)
༤༥ ཅི་ཞིག་ལ་བསྙོན་དོར་གྱི་རྒྱན་ཟེར། དབྱེ་ན་དུ་ཡོད་རེ་རེ་ནས་མིང་སྨྲོས་ཤིག
ལན།༑ བྱ་དངོས་གང་ཞིག་གི་ཁྱད་ཆོས་སོགས་འགའ་ཞིག་ལ་གནས་ཚུལ་དངོས་དེ་མ་ཡིན་ཞེས་
བསྙོན་པར་བྱས་ནས། དོན་གཞན་ཅུང་ཟད་ཁས་བླངས་ཏེ་སྟོན་པ་གང་ཡིན་པ་དེ་ནི་བསྙོན་དོར་གྱི་
རྒྱན་ཟེར། དབྱེ་ན་གསུམ་ཡོད་དེ། ༡ ཆོས་ལ་བསྙོན་པ། ༢ ཡུལ་ལ་བསྙོན་པ། ༣ རང་བཞིན་ལ་
བསྙོན་པའོ། །
ཕྲིས།
:
༤༦ སྦྱར་བའི་རྒྱན་གྱི་གོ་དོན་གང་ཡིན། ནང་